CriCri

CriCri (pranc. svirplys) – mažiausias ir pigiausias dvimotoris lėktuvas pasaulyje. Projektas buvo vystomas FAR reglamento 23 dalimi (šiandien EASA – CS-23). Pagal svorį tai yra ultralengvasis lėktuvas, nors kai kuriose šalyse (pvz. Vokietijoje) jis laikomas bendrosios aviacijos orlaiviu su mažesne nei 2000 kg kilimo mase ir reglamentuojamas kaip atitinkantis atskiros ribotos specialiosios klasės reikalavimus.

 Sukūrimas ir konstrukcija 
XX a. šeštame-septintame dešimtmetyje Prancūzijos aerodinamikos inžinierius Michelis Colombanas vykdė bandymus, kuriais siekė sukurti nedidelį ir ekonomišką lėktuvą. Po daugelio skaičiavimų 1957 m. konstruktorius padarė išvadą, kad orlaivis gali skristi, kai didžiausias kilimo svoris yra 180 kg, o sparnų paviršiaus plotas siekia plotas 4 m². Minimali konstrukcija turėjo būti varoma 15 kW galios varikliu. Nuo šių skaičiavimų iki skraidančio modelio sukūrimo praėjo 12 metų. Lyginant su pradiniu projektu buvo atlikti kai kurie pakeitimai:

 Vietoj medienos naudotas metalas (aliuminis).
 Nešančiųjų plokštumų paviršius sumažintas iki 3,1 kvadratinio metro.
 Projekte numatytas 15 kW galios variklis pakeistas dviem prancūzų gamintojo JPX 7 kW galios grandininių pjūklų varikliais. Galios perskirstymas turėjo teigiamą poveikį oro sraigto efektyvumui greito skrydžio metu.
 Vietoj uodegos su žemai įrengtais stabilizatoriais sumontuota T formos uodega, mažiau jautri žemės paviršiaus nelygumams ir pagerinusi aerodinaminius parametrus.

Šių pokyčių rezultatu tapo modelis, gavęs indeksą MC-10. Viso vieno modelio konstravimas užėmė apie 1500 darbo valandų. 

 Pirmasis skrydis 
1973 m. birželio 23 d. Gajankūro (Guyancourt) mieste buvo pristatytas lėktuvo prototipas. Tuščio orlaivio siekė tik 63 kg; pati mašina buvo lengvesnė už jos statytoją. Pirmasis skrydis įvyko taip pat Gajankūre 1973 m. liepos 19 d. Pilotu bandytoju tapo buvęs naikintuvo pilotas, turintis didelę skraidymo patirtį Robertas Buissonas. Tais pačiais metais MC-10 buvo pristatytas visuomenei Nacionaliniame konstruktorių mėgėjų susirinkime Montargio (Montargis) mieste. Vieši pristatymai tęsėsi 1974 ir 1975 m.

 Variantai 
miniatiūra|Reaktyvinis Cri-Cri
Su MC-10 buvo atlikta daug bandomųjų skrydžių, kurių rezultatai buvo panaudoti kuriant saugesnę ir patikimesnę jo versiją. Tačiau prireikė beveik dešimties metų, kol buvo paruošta įpėdinė - versija MC-15.

1997 m. liepos 31 d. išbandytas Cri-Cri su reaktyviniais varikliais - į lektuvą sumontuoti du 210 N traukos Jet Cobra varikliai. Pradžioje buvo planuojama montuoti keturis reaktyvinius JPX T240 variklius. Vėliau į reaktyvinius Cri-Cri buvo montuojami PBS VB TJ20, AMT Olympus (2000 m.), Jetcat P200-SX (2011 m.), PBS TJ-20 (2015 m.) varikliai.MC-15J – CRICRI JET, MiniJets, https://minijets.org/en/0-100/jet-cobra/mc15j/ Reaktyvinio kuro JET-1A suvartojimas neviršija 1 l/min.

 Elektrinė pavara 
link=//upload.wikimedia.org/wikipedia/commons/thumb/e/e0/Cri-Cri_electric.png/220px-Cri-Cri_electric.png|miniatiūra| Electro CriCri (2010 m.)
2010 m. rugsėjo 2 d. pirmajam skrydžiui iš Le Burže (Le Bourget) oro uosto pakilo elektrinė CriCri versija su registracija „F-PRCQ“. Dviejose gondolose, sumontuotose iš abiejų pusių šalia fiuzeliažo nosies, keturi bešepetėliai elektros varikliai suko keturis trimenčius sraigtus (kiekvienas variklis suko jo priekyje sumontuotą traukiantį ir už jo sumontuotą stumiantį sraigą). Lengvesnė, anglies pluoštu sustiprinta plastikinė orlaivio konstrukcija kompensavo dėl elektros pavaros iki 175 kg padidėjusį kilimo svorį. 

26,8 kg sveriančios ličio polimerų baterijos (100 V, 5 Ah) užtikrina pakankamai energijos 30 minučių trukmės skrydžiui, užtikrina 5,3 m/s kilimo greitį, 250 km/h maksimalų horizontalų ir 110 km/h kreiserinį greitį. Energijos atsargos leidžia 15 minučių atlikti akrobatinius skrydžius. 

Po 2010 m. orlaivis buvo toliau tobulinamas bendradarbiaujant su „Aero Composites Saintonge“ ir „Green Cri-Cri“ asociacija, modelį naudoja EADS (Innovatiuon works) kaip platformą ekonomiškai tirti elektrinės pavaros naudojimą orlaiviuose ir vystyti hibridinio sraigtasparnio koncepciją.FliegerRevue Oktober 2010, S. 7, Cri-Cri mit Elektroantriebhttp://www.fliegermagazin.de/news/detail.php?class=6&objectID=4212 fliegermagazin.de, 16. Juli 2010, abgerufen 2. Mai 2013EADS: Erstflug des ersten Kunstflugzeugs mit Elektroantrieb, Flugrevue.de, SST, 2. Sept. 2010, abgerufen 2. Mai 2013, http://www.flugrevue.de/de/technik/technik/eads-erstflug-des-ersten-kunstflugzeugs-mit-elektroantrieb.32172.htmDie Cri-Cri – ein Flugzeug mit vollelektrischem Antrieb hebt ab, innovations-report.de, Gregor v. Kursell, 2. September 2010, abgerufen 2. Mai 2013, http://www.innovations-report.de/html/berichte/verkehr_logistik/cri_cri_flugzeug_vollelektrischem_antrieb_hebt_ab_160914.html

2015 m. liepos 9 d. prancūzų pilotas Hju Diuvalis (Hugues Duval) elektriniu CriCri perskrido La Manšą iš Kalė į Angliją ir atgal. Tai buvo pirmasis baterijomis varomo elektrinio lėktuvo skrydis šiuo istoriniu maršrutu. Kitą dieną šiuo maršrutu skrido kitas elektrinis Airbus modelis E-Fan.

 Techniniai duomenys 
link=//upload.wikimedia.org/wikipedia/commons/thumb/b/b0/Colomban_MC-15_%22Cri-Cri%22_-_AirExpo_Muret_2007_0122_2007-05-12.jpg/220px-Colomban_MC-15_%22Cri-Cri%22_-_AirExpo_Muret_2007_0122_2007-05-12.jpg|miniatiūra| CriCri Colomban MC-15
Parametras MC-10 MC-12 Cricket MC-15MC-15 Cri-Cri Jet Įgula 1 Sparno mojis 5,00 m 4,90 m Ilgis 3,90 m Aukštis 1,50 m1,20 m Sparnų plotas 3,1 kv.m Tuščio masė 63 kg 75 kg 78 kg74 kg Maksimali kilimo masė 170 kgSparno profilisWortmann 21.7 Kreiserinis greitis 170 km/val 185 km/val Didžiausias greitis 200 km/val 210 km/val220 km/h Maksimalios perkrovos +9/ –4,5g +4,5/−2,5 g Kilimui reikalingas takas 150 metrų 120 m600 mTūpimui reikalingas takas400 m Kilimo greitis 3 m/s 6 m/s8 m/s Skrydžio lubos ? m ? m 4500 m Skrydžio nuotolis 750 km 500 km 300 km Varikliai galia 2 × 7 kW 2 × 11 kW (JPX PUL 212)2 x 210 N traukos (PBS VB TJ20) Propeleriai 2 × 2 dvimenčiai -

 Išnašos 

Kategorija:Elektriniai orlaiviai
Kategorija:Monoplanai
Kategorija:Žemasparniai
Kategorija:Ultralengvieji lėktuvai